**З А П И С Н И К**

од 51-та седница на Советот на Општина Аеродром, одржана на 26.12.2024 година со почеток во 12:00 часот, во просториите на Општина Аеродром

Присутни:

|  |  |
| --- | --- |
|  | 16.Сузана Делева |
| 1. Милка Тримчевска | 17.Томче Ѓуровски |
| 2. Стефан Синадиновски | 18. Љупчо Недески |
| 3. Љупчо Ацковски | 19. Даниел Самарџиски |
| 4. Сузана Павловска | 20. Александра Петковска Николовска |
| 5. Филип Василески | 21. Миле Климоски |
| 6. Антонио Петковски | 22. Дарко Масларковски |
| 7. Маријана Столевска Тасиќ | 23. Горан Костовски |
| 8. Станислав Николовски | 24. Сања Несторовска Лазарова |
| 9.Лидија Стаменкова | 25. Дејан Ристовски |
| 10.Бошко Петковски | 26. Благица Сековска |
| 11.Валерија Анастасова |  |
| 12. Васе Канзуров |
| 13. Елена Мургоска Митреска |
| 14. Милутин Ристески |
| 15. Вангелина Мојаноска |

Присутни се и претставници од општинската администрација.

Претседателот на Совет Антонио Петковски, ја отвори седницата на Советот на Општина Аеродром и констатира дека на седницата присуствуваат мнозинство членови на Советот и Советот може полноважно да одлучува.

Пред отварање расправа по однос на дневниот ред, Претседателот отвори расправа по однос на Записникот од 49-та седница на Советот.

Бидејќи никој не се јави за збор, Претседателот го стави на гласање Записникот.

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека Записникот е усвоен

Претседателот го стави на гласање Записникот од 50-та седница на Советот.

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека Записникот е усвоен

Претседателот отвори расправа по дневниот ред

Претседателот извести дека се доставени предлог точки за дополнување на дневниот ред

Од страна на Градоначалник

1. Предлог-одлука за интонирање на химната на РМ во основните училишта во Општина Аеродром
2. Предлог-одлука за давање согласност за примање на донација од страна на МБМ АРХИТЕКТИ ДООЕЛ Скопје за изготвување на Основни проекти од комунална инфраструктура за потребите на Општина Аеродром
3. Предлог-решение за престанок на мандатот на функцијата претседател на Советот на Општина Аеродром

Претседателот отвори расправа по однос на предлозите.

Бидејќи никој не се јави за збор Претседателот го заклучи претресот и го стави на гласање предлогот за дополнување на дневниот ред со точката

**Предлог-одлука за интонирање на химната на РМ во основните училишта во Општина Аеродром**

**ГЛАСАА: ЗА – 20 советници ПРОТИВ –нема ВОЗДРЖАНИ- нема**

Се констатира дека предлогот е усвоен

**Предлог-одлука за давање согласност за примање на донација од страна на МБМ АРХИТЕКТИ ДООЕЛ Скопје за изготвување на Основни проекти од комунална инфраструктура за потребите на Општина Аеродром**

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

Се констатира дека предлогот е усвоен

**Предлог-решение за престанок на мандатот на функцијата претседател на Советот на Општина Аеродром**

**ГЛАСАА: ЗА – 14 советници ПРОТИВ –2 советници ВОЗДРЖАНИ- нема**

Се констатира дека предлогот е усвоен

Претседателот го стави на гласање дневниот ред со дополнувањето

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

Се констатира дека дневниот ред за 51-та седница е усвоен

Согласно член 61 од Деловникот за работа на Советот предлагам измена на редоследот на точките на дневен ред и тоа дополнителните точки да се разгледаат како последни точки од дневниот ред.

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Се премина на точките од дневниот ред**

**1-ва точка- Предлог-план за измена на Планот на програмите за развој за период 2025-2027 година.**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека точката е усвоена

**2-ра точка-Предлог-буџет на Општина Аеродром за 2025 година.**

Претседателот најнапред отвори расправа по поднесени **амандмани.**

Поднесени се 5 (пет) амандмани од страна на Градоначалникот, 7 (седум) амандмани од страна на Советничката група на коалицијата „Најдоброто за мојата општина“ и 10 (десет) од Советничката група на ПП Левица.

-Амандман, поднесен од **Градоначалникот-архивски број 09-374/2 од 25.12.2024 година.**

**Предлагачот го образложи амандманот** и напомена дека се работи за амандман кој што се однесува за усогласување со развојните програми во делот на изградбата и доградбата на основното училиште Блаже Конески и за доградбата за детската градинка Изворче

**ГЛАСАА: ЗА – 15 советници ПРОТИВ –нема ВОЗДРЖАНИ-нема**

**Се констатира дека амандманот е усвоен**

-Амандман, поднесен од Градоначалникот-архивски број **09-374/3 од 25.12.2024 година.**

**Предлагачот го образложи амандманот** и напомена дека овој амандман се однесува за донаторската сметка за чист Аеродром и има остаток од средства кој што се предесуваат како пренесен вишок за наредна година.

**ГЛАСАА: ЗА – 16 советници ПРОТИВ –нема ВОЗДРЖАНИ-нема**

**Се констатира дека амандманот е усвоен**

-Амандман, поднесен од Градоначалникот-архивски број **09-374/4 од 25.12.2024 година**

**Предлагачот го образложи амандманот** и напомена дека се работи за амандмани кој што е доставен врз барање на одделението за комунални работи и се однесува истиот за усогласување на потребите кои што ги има одделението за комунални работи.

**ГЛАСАА: ЗА – 16 советници ПРОТИВ –нема ВОЗДРЖАНИ-нема**

**Се констатира дека амандманот е усвоен**

Амандман, поднесен од Градоначалникот-архивски број **09-374/5 од 25.12.2024 година**

**Предлагачот го образложи амандманот** и напомена дека се работи за усогласување на салдата и потребите согласно измените кои што ги даде Министерството за финансии во врска со добиените проекти.

**ГЛАСАА: ЗА – 16 советници ПРОТИВ –нема ВОЗДРЖАНИ-нема**

**Се констатира дека амандманот е усвоен**

Амандман, поднесен од Градоначалникот-архивски број **09-374/6 од 26.12.2024 година**

**Предлагачот го образложи амандманот** и напомена дека овој амандман е направен врз основа на инструкциите кои беа добиени од Министерството за финансии.

**ГЛАСАА: ЗА – 16 советници ПРОТИВ –нема ВОЗДРЖАНИ-нема**

**Се констатира дека амандманот е усвоен**

-Амандмани, поднесени од страна на Советничката група на коалицијата „Најдоброто за мојата општина“

Амандман 1 архивски број **09-435/1 од 25.12.2024 година**

Предлагачот Милутин Ристески го образложи амандманот и напомена дека овој амандман се однесува за изградба на паркиралиште позади Владинир Комаров бр.36, таму е предвиден паркинг од 75 места. Поради тоа што Советникот не видел средства предвидени во буџетот за изградба на овој паркинг, од тие причини предлага амандман.

**Градоначалникот Дејан Митески** се јави за збор и напомена дека амандманот не може да се прифати од причина што средствата кои што се предлагаат се однесуваат за средства за одржување на сервисни и станбени улици во зимски услови, а веќе се дел од средствата резервирани, меѓутоа во средствата за изградба на комунална инфраструктура се предвидени средства за реализација на тој паркинг.

**Советникот Милутин Ристески** побара реплика и напомена дека за сите останати проекти има посебни ставки и напомена дека Градоначалникот со овој проект конкурирал во Влада. Исто така Советникот напомена дека многу луѓе од таа Населба ќе бидат благодарни аако се почне да се реализира овој паркинг

**Градоначалникот Дејан Митески** се јави за збор и напомена дека кога ги набројувал проектите ги набројувал 2024 и 2025 она што ќе биде планирано.Градоначалникот напомена дека средствата кои што биле одобрени во 2024 биле доволни за сите проекти за кои што аплицирале, меѓутоа веќе се работи на проектот и ќе биде реализиран.

**ГЛАСАА: ЗА – 7 советници ПРОТИВ –нема ВОЗДРЖАНИ-нема**

**Се констатира дека амандманот не е усвоен**

Амандман 2 архивски број **09-436/1 од 25.12.2024 година.**

Предлагачот Љупчо Недески го образложи амандманот и напомена дека се однесува за зголемување на паричните средства за еднократна парична помош за новороденче која ја дава Општината, односно износот од 08.000 денари да се зголеми на 20.000 денари.

Претставник од надлежното одделение напомена дека амандманот не се прифаќа

**ГЛАСАА: ЗА – 7 советници ПРОТИВ –нема ВОЗДРЖАНИ-нема**

**Се констатира дека амандманот не е усвоен**

Амандаман 3 архивски број **09-437/1 од 25.12.2024 година**

Предлагачот Вангелина Мојаноска го образложи амандманот и напомена дека овој амандман е предложен поради тоа што во училиштата постојано има потреба од зголемување на нагледноста која што е наопходна, бидејќи лектирите бирото за развој ги промени и сега во училиштата нема од новите лектири.Советничката напомена дека има потреба Општината барем мала сума на средства да одвои, да обезбеди барем по едно одделение во секое училиште да има од новите лектирни изданија кои што се задолжителни за реализација.

**Претставник од надлежното одделение** напомена дека амандманот делумно се прифаќа со тоа што на двете понудени ставки во рамките на предлог амандманот може да се дозволи испланирање по 150.000 денари од Н1 подпрограма основно образование, 423620 училишни материјали се обезбедуваат 150.000 денари и од истата подпрограма на подставка 423610 наставно образовни помагала 150.000 денари, со тоа што со цел да се обезбеди баланс во буџетот 300.000 денари се намалува ставката од Ј3 програма за јавно осветлување од подставката 464990 други трансвери.

**ГЛАСАА: ЗА – 22 советници ПРОТИВ –нема ВОЗДРЖАНИ-нема**

**Се констатира дека амандманот е усвоен**

Амандман 4 архивски број **09-438/1 од 25.12.2024 година**

Предлагачот Вангелина Мојаноска го образложи амандманот и напомена дека се работи за првачињата кои што прв пат влегуваат во училишните клупи и би им било добредојдено на младите родители во прво одделение Општината да им помогне во почетните услови за ргнување во училиште и од тие причини смета да се зголеми сумата на 5.000 денари.

Претставник од надлежното одделение напомена дека амандманот не се прифаќа

**ГЛАСАА: ЗА – 7 советници ПРОТИВ –нема ВОЗДРЖАНИ-нема**

**Се констатира дека амандманот не е усвоен**

Амандман 5 архивски број **09-439/1 од 25.12.2024 година**

Предлагачот Сузана Делева го образложи амандманот и напомена дека со овој амандман сакаат да им излезат во пресрет на граѓаните кои што живеат во зградата 124 и 126 кои што се наоѓаат на булевар Асном и по однос на нивното барање каде што бараат да се изгради дополнителен паркинг простор за 75 возила

Советникот Дарко Масларковски се јави за збор и констатираше дека стварно е тешко да е најде паркинг простор, а воедно во овој дел на Ново Лисиче е голем проблем за паркирање. Советникот напомена дека оние монтажни паркиралишта кај Видео Смилевски Бато се покажале успешен момент и Општината доколку е во можност би требало да размислува во таа насока во проширување на капацитетите за паркирање.

Претставник од надлежното одделение напомена дека амандманот не се прифаќа

**ГЛАСАА: ЗА – 7 советници ПРОТИВ –нема ВОЗДРЖАНИ-нема**

**Се констатира дека амандманот не е усвоен**

Амандман 6 архивски број **09-440/1 од 25.12.2024 година**

Предлагачот Даниел Самарџиски го образложи амандманот и напомена дека се работи за поддршка на реалниот сектор, конкрретно се работи за проект кој што изнесува 6 милиони денари во кој ќе бидат вклучени првите 50 микро претпријатија кои што би конкурирале и би добиле по 120.000 денари, еднократна парична помош а бизнисот што ќе го започнат во оваа Општина.

Претставник од надлежното одделение напомена дека амандманот не се прифаќа

**ГЛАСАА: ЗА – 7 советници ПРОТИВ –нема ВОЗДРЖАНИ-нема**

**Се констатира дека амандманот не е усвоен**

Амандман 7 архивски број **09-441/1 од 25.12.2024 година**

Предлагачот Љупчо Недески го образложи амандманот и напомена дека овој амандман е однесува на тартан патеката, со овој амандман предлага средствата да бидат искористени за поставување на тартан патека со соодветна урбана опрема.Советникот предложи да се направи тарта патека која би била од потегот на бензиската лукоил до ОУ Ѓорѓија Пулевски.

Претставник од надлежното одделение напомена дека амандманот не се прифаќа

**ГЛАСАА: ЗА – 7 советници ПРОТИВ –нема ВОЗДРЖАНИ-нема**

**Се констатира дека амандманот не е усвоен**

-Амандмани, поднесени од страна на Советничката група на ПП Левица.

Амандман 1 архивски број **09-420/1 од 24.12.2024 година**

Предлагачот Дејан Ристовски го образложи амандманот и напомена дека овој амандман се поднесува со цел за зголемена ефикасност на одделението на инспекциски работи. Советникот напомена дека бараат субвенционирање од страна на Општината за полагање на испити за Општиски инспектори, со тоа што истите после завршениот испит би работеле уште 5 години во Општина Аеродром

**Градоналаникот** се јави за збор и напомена дека согласно правилник за спроведување на стручен испит на инспектор не е предвиден надомест за полагање на испит.

**ГЛАСАА: ЗА – 1 советник ПРОТИВ –нема ВОЗДРЖАНИ-нема**

**Се констатира дека амандманот не е усвоен**

Амандман 2 архивски број **09-421/1 од 24.12.2024 година**

Предлагачот Сања Несторовска Лазарова го образложи амандманот и напомена дека овој амандман е за изградба на тротоар на патот помеѓу Горно и Долно Лисиче. Целта на амандманот е да се изгради тротоар кој што ќе овозможи на жителите да се движат пеш по тој пат, тротоарот да почнува пред црквата во Горно Лисиче и е до пред надвозникот во Долно Лисиче од едната страна.

Претставник од надлежното одделение напомена дека амандманот не се прифаќа

**ГЛАСАА: ЗА – 6 советници ПРОТИВ –нема ВОЗДРЖАНИ-нема**

**Се констатира дека амандманот не е усвоен**

Амандман 3 архивски број **09-422/1 од 24.12.2024 година**

Предлагачот Горан Костовски го образложи амандманот и напомена дека овој амандман е за набавка на цистерна за миење на улици во Општината

Градоначалникот се јави за збор и напомена дека амандманот не се прифаќа причина што средствата кои што ги предложиле се согласно одлука на Владата доделени на Општината и нема можност да се менуваат.

**ГЛАСАА: ЗА – 5 советници ПРОТИВ –нема ВОЗДРЖАНИ-нема**

**Се констатира дека амандманот не е усвоен**

Амандман 4 архивски број **09-423/1 од 24.12.2024 година.**

Предлагачот Горан Костовски го образложи амандманот и напомена дека овој амандман е за субвенционирање на инвертер клими за лица со загрозен социјален статус кои живеат во куќи и кои користат дрва или палети за греење, може да биде за фамилии со 1 вработен или самохрани родители

Претставник од надлежното одделение напомена дека амандманот не се прифаќа

**ГЛАСАА: ЗА – 6 советници ПРОТИВ –нема ВОЗДРЖАНИ-нема**

**Се констатира дека амандманот не е усвоен**

Амандман 5 архивски број **09-424/1 од 24.12.2024 година**

Предлагачот Дејан Ристовски го образложи амандманот и напомена дека овој амандман има за цел намалување на загадувањето во Општина Аеродром и се однесува за изградба на мини пунтови за кабаст отпад, па со овие пунтови ќе можат жителите непречено да го одлагаат отпадот.

Градоначалникот се јави за збор и напомена дека имаат размислувано за ова, но имале многу лошо искуство со овие пунтови и заедно реагирале да се отстранат, бидејќи имало многу поплаки од граѓаните.Градоначалникот напомена дека планираат да продолат со акциите за собирање на кабаст отпад во контејнери, каде што граѓаните ќе можат во контејнери да го одлагаат кабастиот отпад.

**ГЛАСАА: ЗА – 5 советници ПРОТИВ –нема ВОЗДРЖАНИ-нема**

**Се констатира дека амандманот не е усвоен**

Амандман 6 архивски број **09-425/1 од 24.12.2024 година**

Предлагачот Дејан Ристовски го образложи амандманот и напомена дека овој амандман се однесува со цел да се спречи загадувањето во Општина Аеродром, се работи за купување на дувалки кои би ги дувале лисјата паднати од дрвјата.

Градоначалникот се јави за збор и напоменаа дека амандманот не се прифаќа од причина што веќе се предвидени средства за ваква набавка.

Советникот Дарко Масларковски се јави за збор и смета дека не се ефикасни тие дувалки и не гледа причина зошто би ги купувале и користеле.

**ГЛАСАА: ЗА – 6 советници ПРОТИВ –нема ВОЗДРЖАНИ-нема**

**Се констатира дека амандманот не е усвоен**

Амандман 7 архивски број **09-426/1 од 24.12.2024 година**

Предлагачот Благица Сековска го образложи амандманот и напомена дека станува збор за набавување на мерни станици за одредување на квалитетот на воздухот во Општина Аеродром

Претставник од надлежното одделение напомена дека амандманот не се прифаќа

**ГЛАСАА: ЗА – 7 советници ПРОТИВ –нема ВОЗДРЖАНИ-нема**

**Се констатира дека амандманот не е усвоен**

Амандман 8 архивски број **09-427/1 од 24.12.2024 година**

Предлагачот Благица Сековска го образложи амандманот и напомена дека овој амандман се предлага набавка на дрон и да се обучи некој што ќе управува со него и ќе се овозможи да се види кој го загадува воздухот

**Претставник од надлежното одделение напомена дека амандманот се прифаќа**

**Советникот Дарко Масларковски** се јави за збор и напомена да се има на ум дека треба да се предвидат средства и за обучување на лице кое што ќе управува со дронот

**Градоначалникот** се јави за збор и напомена дека во однос на обуката и тоа го земале во предвид, разговарано е и со директорот на агенцијата за воздухоплодство и се понуди да извршат обука за управување.

**ГЛАСАА: ЗА – 21 советници ПРОТИВ –нема ВОЗДРЖАНИ-нема**

**Се констатира дека амандманот е усвоен**

Амандман 9 архивски број **09-428/1 од 24.12.2024 година**

Предлагачот Сања Несторовска Лазарова го образложи амандманот и напомена дека овој амандман е за поставување на шелтер центри за советување на семејно насилство

**Градоначалникот** се јави за збор и напомена дека амандманот не се прифаќа и дека веќе работи Министерството за социјална политика за отварање на шелтер центар за жртви на насилство, ќе има реконструкција на два објекти кои се доделени на Министерството за труд и социјална политика и се наоѓаат помеѓу џевахир и црквата и во текот на 2025 година че има активности.

**ГЛАСАА: ЗА – 5 советници ПРОТИВ –нема ВОЗДРЖАНИ-нема**

**Се констатира дека амандманот не е усвоен**

Амандман 10 архивски број **09-429-1 од 24.12.2024 година**

Предлагачот Благица Сековска го образложи амандманот и напомена дека овој амндман оди во насока на хумано решавање на проблемот со уличните кучиња, Општината да субвенционира кастрација и стерилизација на домашните миленици на територија на Општина Аеродром

Претставник од надлежното одделение напомена дека амандманот не се прифаќа

**ГЛАСАА: ЗА – 6 советници ПРОТИВ –нема ВОЗДРЖАНИ-нема**

**Се констатира дека амандманот не е усвоен**

**Претседателот отвори расправа по Предлог-буџет на Општина Аеродром за 2025 година.**

**Советникот Милутин Ристески се јави за збор** и во однос на буџетот за 2025 година напомена дека за поздравување е моментот што од 18 проекти ои што Општината конкурирала кај Министерството за локална самоуправа прифатени се 10.Во однос на билансот на расходи и подпрограми Советникот напомена дека прво што паѓа во очи е дека ќе се зголемува платата на општинската администрација што е за поздравување, но не е лошо Градоначалникот да размисли и за малку поголемо зголемување.Во делот на Совет на Општина во други трансфери Советникот напомена дека лани имало 12.490.000 денари, а годинава средствата се намалени за 3,490.000 денари. Советникот постави прашање дали овие средства се префрлени на некоја друга сставка.Исто така Советникот напомена дека забележал зголемување на платата на Градоначалникот од 23% и праша дали е тоа во рамките на законско зголемување согласно законот за плати на избрани и именувани лица или се работи за нешто друго.Советникот напомена дека во делот на меснаа самоуправа имало некое зголемување во подставка за договорни услуги , осигурувања на недвижности и права, лани имало 5000 денари, а сега има 100.000 денари. Советникот праша што е тоа што не било осигурано лани па треба да се осигура годинава.Советникот напомена дека во делот кај Општинската администрација, други трансфери минатата година биле 650.000 денари, а оваа година се 1.500.000 денари.Советникот праша на што се однесуваат овие други трансфери и зошто е толкаво зголемувањето.Во делот на капитални трошоци на Општината, вложувања и нефинансиски средства компјутерски софтвер од 400.000 се зголемува на 1.600.000 денари, Советникот постави прашање за кој софтвер станува збор и зошто е толку скап.Советникот во делот за уредување на градежно земјиште, капитални трошоци, изградба на улица, патишта и автопати напмена дека лани биле предвидени 5.200.000 денари, а сега само 300.000 денари и праша дали е ова затоа што средствата ќе бидат од Владата па се во посеби ставки.Советникот напомена дека за изградба на простор за паркирање од 1,2 милиони денари се крати на 0,5 милиони денари што смета дека простор за паркирање во 2025 ќе нема.Советникот праша дали со намалување на сумата за изградба на сообраќајна сигнализација од 2,3 милиони на 0,7 милиони ќе влијае врз безбедноста на сообраќајот.Советникот за изградбата и доградбата на детските градинки Изворче, Пчелка 1 и Нов објект напомена дека лани имало 68,7 милиони, а годинава 39,4 милиони и од тоа заклучи дека освен доградбата на изворче ништо друго нема да се случува во делот на изградба на нови градинки.

**Советникот Даниел Самарџиски се јави за збор** напомена дека во ниту еден капитален расход не е ставен театарот Ристо Шишков кој е ветен проект и кој е многу потребен за сите жители во Општина Аеродром.Советникот напомена дека нема пари за младите и кога ќе се види просечната старост на жителите на Општина Аеродром ќе се види дека млади има се помалку, а проекти за ниво задржување има исто така се помалку.Исто така Советникот напомена дека расходите кои се за патување, хранарина,сместување во странство лани биле 4.235.000, а сега се 1.367.000. Советникот напомена дека буџетот во оваа насока според него не ги поддржува основните потреби на граѓаните и не подржува проекти кои што се атрактивни за младите.

**Советникот Горан Костовски се јави за збор** и праша зошто цените на ставките за изградба на простор за паркирање и други градежни објекти, изградба на сообраќајна сигнализација ЈФ0, изградба на системи за водоснабдување ЈГ0, изградба на системи за пречистување на отпадни води и сл се нелогични и зошто толку чинат.

**Советникот Љупчо Недески се јави за збор** и напомена дека никаде во буџетот не ја сретнал Општинската зграда, вво иту една подставка не ја видел Општинската зграда која што била ветена, планирана и очекувана.Советникот праша каде да ја најдат во буџетот, во кои подставки и дали воопшто ја има

**Советникот Дарко Масларковски се јави за збор** и напомена дека го разгедал буџетот и во врска со мултимедијалниот центар напомена дека колку што знае мултимедијален центар немаме, па побара од администрацијата да му се објасни за што се работи.Советникот констатираше дека доколку Централната власт раководела од ВМРО-ДПМНЕ не планира реално да ги прошири ингеренциите, односно да ја спроведе децентрализацијата,мора да констатира дека непотребно се трошат парите на Аеродромци. Исто така Советникот напомена дека во буџетот доколку не пуштат од Центраалната власт средства ќе има само доволно за хонорари на Советниците и за плати на администрацијата.

**Советникот Дејан Ристовски се јави за збор** и праша зошто во Програмата А10 изборни активности и референдуми има предвидено 3.000.000 денари, за што се потребни.Советникот за Програмата за Општинска администрациа подпрогама 42 стоки и услуги, ставка 425 договони услуги и подставка 425310 правни услуги напомена дека се предвидени 1.500.000 денари и праша како имаме правен сектор во Општината, а се плаќа правни услуги на надворешни адвокатски канцеларии.Исто така Советникот напомена дека во Програмата ЕА0 капитални трошоци на Општината има предвидено за компјутерски софтвер 1.600.000 денари и праша за каков софтвер се работи и која му е намената.Советникот напомена дека во програмата ФА0 за уредување на градежно земјиште, капитални трошоци во подставка 485230 за компјутерски софтвер од 100.000 денари од минатиот буџет е качена ставката на 1.000.000 денари и праша за каков софтвер за уредување на градежно земјиште се работи.За програмата Г10 поддршка на локален економски развој напомена дека имало кратење на буџетот во однос на минатиот за половина износ и праша како Општината ќе го поддржи локалниот економски развој ако крати однего.Во програмата за проекти за енергетска ефикасност Советникот наапомена дека се планирани 0 денари и праша што се случи со предизборното ветување за првото зелено училиште во Македонија, дали тоа значи дека нема ниту еден проект за енергетска ефикасност.За програмата Ј00 одржување на урбана опрема Советникот напомена дека планирани се 580.000 евра и смета дека за овие пари кои што се предвидени за трошење и одржување на урбаната опрема не треба да се сретне ниту една скршена клупа и ниту едно расипано детско игралиште.За програмата за спорт Советникот напомена дека има намалување за околу 5.000 денари и праша дали тоа значи дека и следната година спортистите и спортските работници од Општина Аеродром нема да добијат поддршка.

**Советничката Благица Сековска се јави за збор** и напомена дека скоро во секоја програма постои категорија која се нарекува разни трансфери, каде што е недефинирано и секогаш е најголема од се.Советничката праша кои се тие разни трансфери и зошто не се дфинирани и ако се тие други трансфери толку битни да одземаат толкав голем процент во буџетот тогаш зошто не се прецизно наведени за што се трошат.Советничката напомена дека во програмата А10 изборни активности и референдуми предвидени се 3.000.000 денари и праша за што ги троши Оштинската администрација овие средства кога станува збор за изборни активности.Советничката праша колку компјутерски софтвери се купуваат и колку компјутерски софтвери и требаат на Општината.Исто така Советничката праша за каква опрема станува збор во Програмата Ј урбана опрема, поправка и тековно одржување, односно одржување на други градби каде што има 31.400.000 денари.Советничката напомена дека за заштита на животната средина и екологија каде што за испитување на квалитетот на воздухот и водата лани биле предвидени 500.000 денари, а оваа година се планираат 800.000 кои што се ништо за квалитетот на воздухот и напомена дека се надева дека овие 800.000 денари што се планирани ќе бидат искористени за намената.

Бидејќи никој повеќе не се јави за збор, Претседателот го стави на гласање Предлог-буџетот на Општина Аеродром за 2025 година со усвоените амандмани на гласање.

**ГЛАСАА: ЗА – 16советници ПРОТИВ – нема ВОЗДРЖАНИ- нема**

Се констатира дека Буџетот на Општина Аеродром со усвоените амандмани е усвоен

**3-та точка**-**Предлог-одлука за извршување на Буџетот на Општина Аерором за 2025 година.**

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека точката е усвоена

**4-та точка-Предлог-Буџетски календар на Општина Аеродром за подготовка на буџетот на Општината за 2025 година.**

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека точката е усвоена.

**5-та точка** од дневниот ред – **Предлог-одлука за утврдување денарски благајнички максимум за 2025 година.**

**ГЛАСАА: ЗА – 21 советници ПРОТИВ – нема ВОЗДРЖАНИ- нема**

Се констатира дека точката е усвоена.

**6-та точка** **–Предлог-одлука за утврдување девизен благајнички максимум за 2025 година.**

**ГЛАСАА: ЗА – 21 советници ПРОТИВ – нема ВОЗДРЖАНИ- нема**

Се констатира дека точката е усвоена.

**7-ма точка-** **Предлог-одлука за прифаќање на Иницијатива за изработка на Урбанистички проект вон опфат на урбанистички план со намена Г2 – Лесна преработувачка и помалку загадувачка индрустрија на КП 1200/2 и КП 1200/1, КО Долно Лисиче - вон град, Општина Аеродром**

Претставник од Општинската администрација даде објаснување по однос на точката

**ГЛАСАА: ЗА – 16 советници ПРОТИВ –1 советник ВОЗДРЖАНИ- нема**

Се констатира дека точката е усвоена.

**8-ма точка-Предлог-одлука за утврдување на вредност на бодот на платите на државните службеници за 2025 година.**

**ГЛАСАА: ЗА – 22 советници ПРОТИВ – нема ВОЗДРЖАНИ- нема**

Се констатира дека точката е усвоена.

**9-та точка-Предлог-одлука за давање согласност на Договор за закуп на деловен простор.**

**Советникот Дарко Масларковски се јави за збор** и апелираше до сопственикот на просторот да сер изврши санација на санитарните јазли и на сите други потреби.

**ГЛАСАА: ЗА – 16 советници ПРОТИВ –1 советник ВОЗДРЖАНИ- нема**

Се констатира дека точката е усвоена.

**10-та точка-Предлог-одлука за Статутарна одлука за изменување и дополнување на Статутот на Јавно Претпријатие за комунални дејности на Општина Аеродром-Скопје.**

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека точката е усвоена.

**11-та точка-Предлог-одлука за Инвестициона програма на ЈП за комунални дејности на Општина Аеродром.**

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека точката е усвоена.

**12-та точка-Предлог-програма за одржување на јавна чистота и зеленилото на јавните површини на територијата на Општина Аеродром за 2025 година.**

**ГЛАСАА: ЗА – 17 советници ПРОТИВ – нема ВОЗДРЖАНИ- нема**

Се констатира дека точката е усвоена.

**13-та точка-Предлог-одлука за утврдување на вредноста на бодот за пресметување на плата и надоместоци на вработените во ЈП на Општина Аеродром за 2025 година.**

**ГЛАСАА: ЗА – 17 советници ПРОТИВ – нема ВОЗДРЖАНИ- нема**

Се констатира дека точката е усвоена.

**14-та точка-Предлог-одлука за утврдување на цените на дополнителните услуги кои ги врши ЈП на Општина Аеродром Скопје.**

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека точката е усвоена.

**15-та точка-Предлог-програма за планирани активности од областа на образованието во Општина Аеродром за 2025 година.**

**Советничката Вангелина Мојановска се јави за збор** и напомена дека на комисијата донеле еден заклучок кој што сметаат дека треба да се промени.Советничката напомена дека не може во Програма за образование да стои задоволување на потребите и интересите на жените и мажите, девојчињата и момчињата, жители на ОА од областа на образоваанието,Советничката напомена дека они сметаат дека треба да биде задоволување на потребите и интересите на сите засегнати страни во воспитно образовниот процес во Општина Аеродром и почитување на родовата еднаквост.

**Советничката Сузана Павловска се јави за збор** и напомена дека станува збор за општиот дел каде што не воведува за што се работи во Програмата за образование, односно кого се опфаќа и дека не им било јасно зошто во програма стои жените и мажите, но објаснето им било дека треба да биде запазено заради родова еднаквост.Советничката напомена дека станува збор за дефинирање на една од тие точки и игра на зборови.

Претседателот ја стави на гласање Предлог-програмата заедно со измената

**ГЛАСАА: ЗА – 22 советници ПРОТИВ – нема ВОЗДРЖАНИ- нема**

Се констатира дека Програмата е усвоена.

**16-та точка-Предлог-програма за планирани активности од областа на социјална заштита и заштита на децата во Општина Аеродром за 2025 година.**

**Советникот Милутин Ристевски се јави за збор** и напоменаа дека во Програмата се предвидени 800.000 денари за лицата од социјален ризик за еднократна парична помош. Советникот напомена дека Комисијата ниту еднаш не се состана да додели еднократна парична помош на овие лица со исклучок на неколку опожарени куќи каде што беше доделено по 25.000 денари, меѓутоа Советникот напомена дека останаа нерелизирани добар дел од средствата и праша дали тоа е поради што Општината е во лоша финансиска состојба или има други причини.

**Советникот Дарко Масларковски се јави за збор** и праша дали некој понесува одговорност и каква одговорност има администрацијата со неисполување на програмите.

**ГЛАСАА: ЗА – 17 советници ПРОТИВ – нема ВОЗДРЖАНИ- нема**

Се констатира дека точката е усвоена.

**17-та точка-Предлог-програма за планирани активности од областа на културата во Општина Аеродром за 2025 година.**

**Советникот Дарко Масларковски се јави за збор** и напомена дека не се сеќава дека имало помала ставка, помалку средства од овие сега предвидени во програмата за култура.Советникот се надева дека во следниот мандат повеќе ќе се вложува во ставката култура.

**ГЛАСАА: ЗА – 17 советници ПРОТИВ – нема ВОЗДРЖАНИ- нема**

Се констатира дека точката е усвоена.

**18-та точка-Предлог-програма на Општина Аеодром во областа на еднаквите можности на жените и мажите во Општина Аеродром за 2025 година.**

**Советникот Дарко Масларковски се јави за збор** и напомена дека од кога се започнати нема спроведување на ниту еден проект и на првиот ребаланс или било каде што се потребни средства се извлекуваат од оваа програма.Советникот напомена дека не гледа причина зошто да се препишува истата програма, бидејќи во секој случај не се реализира.

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека точката е усвоена.

**19-та точка-Предлог-програма за планирани активности од областа на заштитата и спасувањето на граѓаните и материјалните добра во Општина Аеродром за 2025 година.**

**ГЛАСАА: ЗА – 17 советници ПРОТИВ – нема ВОЗДРЖАНИ- нема**

Се констатира дека точката е усвоена.

**20-та точка-Предлог-програма за планирани активности од областа на спортот во Општина Аеродром за 2025 година.**

**ГЛАСАА: ЗА – 17 советници ПРОТИВ – нема ВОЗДРЖАНИ- нема**

Се констатира дека точката е усвоена.

**21-ва точка-Предлог-програма за остварување соработка со здруженија и фондации за 2025 година.**

**ГЛАСАА: ЗА – 17 советници ПРОТИВ – нема ВОЗДРЖАНИ- нема**

Се констатира дека точката е усвоена.

**22-ра точка-Предлог-програма за доделување спонзорства и донации во Општина Аеродром за 2025 година.**

**ГЛАСАА: ЗА – 17 советници ПРОТИВ – нема ВОЗДРЖАНИ- нема**

Се констатира дека точката е усвоена.

**23-та точка-Предлог-годишен план-програма за работа на одделението за инспекциски работи на Општина Аеродром за период од 01.01.2025 год. до 31.12.2025 год.**

**Советникот Дарко Масларковски се јави за збор** и напомена дека не е задоволен од одговорот на поставено советничко прашање каде што прашано било зошто не се постапува по веќе донесени одлуки за рушење на узурпација. Одговорено било дека бројот на инспекциски надзори извршени од страна на Градежниот Инспектор ќе биде доставен во годишниот извештај на одделението за инзпекциски работи. Советникот праша дали може да го добие одговорот пред извештајот за конкретното прашање.

**ГЛАСАА: ЗА – 17 советници ПРОТИВ – нема ВОЗДРЖАНИ- нема**

Се констатира дека точката е усвоена.

**24-та точка-Предлог-програма за работа во областа на располагањето со градежното земјиште во сопственост на Република Северна Македонија на подрачјето на Општина Аеродром за 2025 година.**

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека точката е усвоена.

**25-та точка-Предлог-програма Ф-урбанистичко планирање и уредување на просторот на Општина Аеродром за 2025 година.**

**ГЛАСАА: ЗА – 17 советници ПРОТИВ – нема ВОЗДРЖАНИ- нема**

Се констатира дека точката е усвоена.

**26-та точка-Предлог-програма (Р)- заштита на животната средина и природа на Општина Аеродром за 2025**

**Претставник од Општинската администрација Дејан Антовски се јави за збор**  и напомена дека во теков на расправата на седнивата на Совет усвоени се одредени амандмани во врска со буџетот кои што имаат фискални влијанија врз буџетот и исто така влијаат во програмите (Ј) и (Р) и затоа Претставникот од Општинската администрација даде предлог кога ќе се усвојат програмите, да се усвојат заедно со прифатените амандмани.

**Советникот Дарко Масларковски се јави за збор** и праша дали доколку не постапат така како што кажал Претставникот од Општинската администрација ќе треба да прават измена на програмата и ќе треба одново да се гласа.

**Градоначалникот Дејан Митески се јави за збор** и напомена дека Програмите со проекти, вредости и суми се изработени согласно доставениот буџет до Советниците и стручните служби на Општината не можат да имаат предвид што би се прифатило како амандман или не би се прифатило и затоа пред да се изгласа буџетот со амандманите не можат да предвидат било какви промени во самите програми.Градоначалникот напомена дека за да не дојде до ситуација да ги изгласаат вакви какви што се програмите па наредната седница на Совет да се прават измени и дополни на програмите за да се усогласат со буџетот, раководителот на комунални работи предложи да се земат во предвид амандманите и да се вметнат во програмите и програмите да се сметаат заедно со измените од усвоените амандмани.

**ГЛАСАА: ЗА – 20 советници ПРОТИВ – нема ВОЗДРЖАНИ- нема**

Се констатира дека точката е усвоена.

**27-ма точка-Предлог-програма (Ј)-комунални дејности на подрачјето на Општина Аеродром за 2025 година.**

**ГЛАСАА: ЗА – 20 советници ПРОТИВ – нема ВОЗДРЖАНИ- нема**

Се констатира дека точката е усвоена.

**28-ма точка-Предлог-програма за одржување на локални улици и патишта на територија на Општина Аеродром во зимски услови за периодот на 2025 година.**

**ГЛАСАА: ЗА – 17 советници ПРОТИВ – нема ВОЗДРЖАНИ- нема**

Се констатира дека точката е усвоена.

**29-та точка-Предлог-одлука за формирање на Комисија за изработка на Програма за работа на Советот на Општина Аеродром за 2025 година.**

**Претставник од надлежната комисија Милка Тримчевска се** произнесе и напомена дека комисијата за мандатни и имунитетни прашања на седницата одржана на 25.12 ја разгледале точката и предложија членови во состав:Милка Тримчевска, Милутин Ристески, Сања Несторовска Лазарова, Васе Канзуров и Антонио Петковски. Претставникот од надлежната комисија замоли Советот да ја разгледа и усвои Предлог-одлуката.

**Советникот Дарко Масларковски се јави за збор** и даде предлог од комисијата за родова еднаквост да го исклучат како член и на негово место да биде Советничката Сања Несторовска Лазарова

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека точката е усвоена.

**30-та точка-Предлог-програма (Г) за поддршка на локалниот економски развој за 2025 година**

**ГЛАСАА: ЗА – 17 советници ПРОТИВ – нема ВОЗДРЖАНИ- нема**

Се констатира дека точката е усвоена.

**31-ва точка-Предлог-одлука за распределба на блок дотација наменета за основните училишта на територија на Општина Аеродром за 2025 година.**

**ГЛАСАА: ЗА – 22 советници ПРОТИВ – нема ВОЗДРЖАНИ- нема**

Се констатира дека точката е усвоена.

**32-ра точка-Предлог-одлука за распределба на блок дотација наменета за детските градинки на територија на Општина Аеродром за 2025 година.**

**ГЛАСАА: ЗА – 22 советници ПРОТИВ – нема ВОЗДРЖАНИ- нема**

Се констатира дека точката е усвоена.

**33-та точка-Предлог-одлука за привремено користење на ултразвучен апарат за бесплатни прегледи на тироидна жлезда наменети за учениците од деветтите одделенија од основните училишта во Општина Аеродром.**

**ГЛАСАА: ЗА – 25 советници ПРОТИВ – нема ВОЗДРЖАНИ- нема**

Се констатира дека точката е усвоена.

**34-та точка-Предлог-одлука за давање согласност за склучување договор за донација**

**ГЛАСАА: ЗА – 25 советници ПРОТИВ – нема ВОЗДРЖАНИ- нема**

Се констатира дека точката е усвоена.

**35-та точка-Предлог-одлука за инонирање на химната на РМ во основните училишта во Општина Аеродром.**

**Советникот Горан Костовски се јави за збор** и праша зошто секоја година се гласа оваа одлука, а не се интонира

**Советникот Милутин Ристевски се јави за збор** и праша како досега имаше интонирање без одлука и зошто сега се носи одлука. Советникот напомена кова веќе се носи ваква одлука треба да се размисли и некој да даде образложение дали е направена консултација со родителите и како тие ја прифаќаат оваа идеја.

**Советникот Дарко Масларковски се јави за збор** и напомена дека се поставуваат прашања, а никој не ги одговара

**Советникот Горан Костовски се јави за збор** и напомена дека со оглед на тоа што е дополнителна точка нема како да ја разгледаат и праша кога ќе биде фрекфенција на интонирање на химната, дали ќе биде еднаш неделно

**Градоначалникот Дејан Митески се јави за збор и одговори дека** наведено е во самиот материјал, секој прв работен ден во неделата ќе се интонира химната во училиштата. Градоначалникот напомена дека нема да има интонирање на химна надвор во минусни температури, ниту летно во пожешки температури, училиштата имаат воспоставено систем како ќе ја интонираат химната.

**Советникот Дарко Масларковки се јави за збор** и напомена дека ќе ја прифати оваа точка и се надева дека ќе биде спроведувано.

**Советникот Милутин Ристевски се јави за збор** и напомена дека нивната Советничка група нема да ја поддржи оваа точка не заради тоа што е против интонирање на химна, туку заади тоа што не се земени во предвид реакциите од родителите.

**Советничката Благица Сековска се јави за збор** и напомена дека Советничката група на Левица ќе ја поддржи оваа точка, зошто сметаат дека е добро децата да се воспитуваат во патритски дух. Советничката напомена дека химната, знамето и грбот се обележје на Државата и не гледа ништо лошо во тоа децата да ги знаат и да ги почитуваат.Исто така Советничката напомена дека сите родители имаат различни савови и смета дека нема потреба да се прават анкети на таа тема.

**ГЛАСАА: ЗА – 21 советници ПРОТИВ – нема ВОЗДРЖАНИ- нема**

Се констатира дека точката е усвоена.

**36-та точка-Предлог-Предлог-одлука за давање согласност за примање на донација од страна на МБМ АРХИТЕКТИ ДООЕЛ Скопје за изготвување на Основни проекти од комунална инфраструктура за потребите на Општина Аеродром**

**ГЛАСАА: ЗА – 17 советници ПРОТИВ – нема ВОЗДРЖАНИ- нема**

Се констатира дека точката е усвоена.

**37-ма точка-Предлог-Решение за престанок на мандатот на функцијата претседател на Советот на Општина Аеродром**

**Советникот Дарко Масларковски се јави за збор** и му се заблагодари на Претседателот на Совет Антонит Петковски за доброто водење на сениците.

**ГЛАСАА: ЗА – 16 советници ПРОТИВ –1 советник ВОЗДРЖАНИ- нема**

Се констатира дека точката е усвоена.

**38-ма точка-** **Предлог-одлука за избор на претседател на Советот на општина Аеродром**

Претставник од надлежната комисија Милка Тримчевска напомена дека Комисијата се состана, ја разгледаа точката на дневен ред и предложен беше Љупчо Ацковски претставник на политичката партија ВМРО-ДПМНЕ и коалицијата. Претставникот на комисијата напомена дека предлогот беше усвоен со 3 гласа за и 2 воздржани и истиот предлагаат на Советот да го усвои.Претставникот на надлежната комисија ја искористи приликата и на идниот Претседател однапред му честита и посака успешна работа, како и среќна нова година и на идниот Претседател и на Советот.

Претседателот на Совет Антониот Петковски се заблагодари за соработката и на новиот Претседател му посака успешна соработка

Новиот Претседател на Совет Љупчо Ацковски се заблагодари на довербата и напомена дека се надева на успешна работа на Советот.

**ГЛАСАА: ЗА – 21 советници ПРОТИВ –нема ВОЗДРЖАНИ- нема**

Се констатира дека точката е усвоена

Дневниот ред беше исцрпен.

Со тоа заврши 51-та седница на Советот на Општина Аеродром.

Претседател на Совет

на Општина Аеродром

Љупчо Ацковски